CELEX: 52016PC0225
Language: ro
Date: 2016-04-21
Title: Propunere de DECIZIE DE PUNERE ÎN APLICARE A CONSILIULUI de modificare a listei țărilor terțe necooperante în ceea ce privește combaterea activităților de pescuit INN în temeiul Regulamentului (CE) nr. 1005/2008 de instituire a unui sistem comunitar pentru prevenirea, descurajarea și eliminarea pescuitului ilegal, nedeclarat și nereglementat

COMISIA EUROPEANĂ
            Bruxelles, 21.4.2016
            COM(2016) 225 final
            2016/0117(NLE)
            Propunere de
            DECIZIE DE PUNERE ÎN APLICARE A CONSILIULUI
            de modificare a listei țărilor terțe necooperante în ceea ce privește combaterea activităților de pescuit INN în temeiul Regulamentului (CE) nr. 1005/2008 de instituire a unui sistem comunitar pentru prevenirea, descurajarea și eliminarea pescuitului ilegal, nedeclarat și nereglementat 
            
               
         
         
            
               EXPUNERE DE MOTIVE
            
            
               1.CONTEXTUL PROPUNERII
            
            
               •Motivele și obiectivele propunerii
            
            
               Prezenta propunere se referă la aplicarea Regulamentului (CE) nr. 1005/2008 al Consiliului din 29 septembrie 2008 de instituire a unui sistem comunitar pentru prevenirea, descurajarea și eliminarea pescuitului ilegal, nedeclarat și nereglementat (pescuitul INN), de modificare a Regulamentelor (CEE) nr. 2847/93, (CE) nr. 1936/2001 și (CE) nr. 601/2004 și de abrogare a Regulamentelor (CE) nr. 1093/94 și (CE) nr. 1447/1999
                  1
                (Regulamentul INN).
            
            
               Prezenta propunere se înscrie în contextul punerii în aplicare a Regulamentului INN și este rezultatul procedurilor de anchetă și dialog care s-au desfășurat în conformitate cu cerințele de fond și de procedură incluse în Regulamentul INN care prevăd, printre altele, că toate țările ar trebui să îndeplinească obligațiile care le revin în temeiul dreptului internațional în calitate de stat de pavilion, portuar, de coastă sau de piață pentru prevenirea, descurajarea și eliminarea pescuitului INN.
            
            
               La 15 noiembrie 2012, Comisia a notificat, printr-o decizie a Comisiei, unui număr de opt țări terțe (Belize, Regatul Cambodgia, Republica Fiji, Republica Guineea, Republica Panama, Republica Democratică Socialistă Sri Lanka, Republica Togoleză și Republica Vanuatu) faptul că are în vedere posibilitatea de a le identifica drept țări terțe necooperante în temeiul Regulamentului INN. 
            
            
               Comisia a inițiat demersuri cu privire la cele opt țări. Demersurile au constat, printre altele, în măsuri care au oferit motive pentru aceste demersuri, acțiunile sale, oportunitatea țărilor de a răspunde la afirmații și de a le respinge, dreptul de a solicita și de a furniza informații suplimentare, propuneri de planuri de acțiune pentru remedierea situației, precum și timpul corespunzător pentru a răspunde și un termen rezonabil pentru remedierea situației. 
            
            
               La 14 octombrie 2014, Comisia, printr-o decizie de punere în aplicare a Comisiei, a identificat Republica Democratică Socialistă Sri Lanka (denumită în continuare „Sri Lanka”) drept țară terță pe care Comisia o consideră țară terță necooperantă în temeiul Regulamentului INN.
            
            
               La 26 ianuarie 2015, Consiliul, printr-o decizie de punere în aplicare a Consiliului, a modificat lista țărilor terțe necooperante în ceea ce privește combaterea pescuitului INN, adăugând Sri Lanka. 
            
            
               Propunerea anexată de decizie de punere în aplicare a Consiliului se bazează pe constatările care au confirmat că Sri Lanka a demonstrat că situația care a justificat includerea sa pe listă a fost remediată și că a luat măsuri concrete de natură să determine o îmbunătățire de durată a respectivei situații. 
            
            
               Prin urmare, se propune adoptarea de către Consiliu a propunerii de decizie anexate.
            
            
               •Coerența cu dispozițiile existente în domeniul de politică
            
            
               Identificarea prealabilă de către Comisie a statului Sri Lanka drept țară necooperantă prin Decizia Comisiei din 15 noiembrie 2012 (JO C 354, 17.11.2012, p. 1-47) de notificare a țărilor terțe în privința cărora Comisia consideră că există posibilitatea de a fi identificate ca țări necooperante în temeiul Regulamentului (CE) nr. 1005/2008 al Consiliului de instituire a unui sistem comunitar pentru prevenirea, descurajarea și eliminarea pescuitului ilegal, nedeclarat și nereglementat.
            
            
               Identificarea de către Comise a statului Sri Lanka drept țară necooperantă prin Decizia de punere în aplicare a Comisiei din 14 octombrie 2014 (JO L 297, 15.10.2014, p. 13-22) de identificare a unei țări terțe pe care Comisia o consideră țară terță necooperantă în temeiul Regulamentului (CE) nr. 1005/2008 al Consiliului de instituire a unui sistem comunitar pentru prevenirea, descurajarea și eliminarea pescuitului ilegal, nedeclarat și nereglementat.
            
            
               Plasarea de către Consiliu a statului Sri Lanka pe lista țărilor necooperante prin Decizia de punere în aplicare a Consiliului din 26 ianuarie 2015 (JO L 33, 10.2.2015, p. 15-18) de modificare a Deciziei de punere în aplicare 2014/170/UE de stabilire a listei de țări terțe necooperante în ceea ce privește combaterea activităților de pescuit INN în temeiul Regulamentului (CE) nr. 1005/2008 de instituire a unui sistem comunitar pentru prevenirea, descurajarea și eliminarea pescuitului ilegal, nedeclarat și nereglementat cu privire la Sri Lanka
            
            
               •Coerența cu celelalte politici ale Uniunii
            
            
               
                  Nu se aplică.
               
            
            
               2.TEMEI JURIDIC, SUBSIDIARITATE ȘI PROPORȚIONALITATE
            
            
               •Temei juridic
            
         
         
            
               Regulamentul (CE) nr. 1005/2008 al Consiliului din 29 septembrie 2008 de instituire a unui sistem comunitar pentru prevenirea, descurajarea și eliminarea pescuitului ilegal, nedeclarat și nereglementat.
            
            
               •Subsidiaritate (pentru competență neexclusivă) 
            
            
               Propunerea intră în sfera competenței exclusive a Uniunii Europene. În consecință, principiul subsidiarității nu se aplică.
            
            
               •Proporționalitate
            
            
               Propunerea respectă principiul proporționalității din următoarele motive:
            
            
               Forma de acțiune este descrisă în regulamentul INN și nu permite luarea unei decizii la nivel național.
            
            
               Nu sunt necesare indicații privind modul în care sarcina financiară și administrativă care revine Uniunii, guvernelor naționale, autorităților regionale și locale, operatorilor economici și cetățenilor este limitată la minimum și proporțională cu obiectivul propunerii.
            
            
               •Alegerea instrumentului
            
            
               Instrumente propuse: decizie.
            
            
               Alte instrumente nu ar fi adecvate întrucât regulamentul INN nu prevede opțiuni alternative.
            
            
               3.REZULTATELE EVALUĂRILOR EX-POST, ALE CONSULTĂRILOR CU PĂRȚILE INTERESATE ȘI ALE EVALUĂRILOR IMPACTULUI
            
            
               •Evaluări ex-post/verificări ale adecvării legislației existente
            
            
               
                  Nu se aplică.
               
            
            
               •Consultări cu părțile interesate
            
            
               
                  Părțile interesate vizate de procedură au avut posibilitatea de a-și apăra interesele în timpul procedurilor de anchetă și dialog, în conformitate cu dispozițiile Regulamentului INN. 
               
            
            
               •Obținerea și utilizarea expertizei
            
            
               
                  Nu a fost necesar să se recurgă la expertiză externă.
               
            
            
               •Evaluarea impactului
            
            
               
                  Prezenta propunere este rezultatul punerii în aplicare a Regulamentului INN.
               
               
                  Regulamentul INN nu conține dispoziții referitoare la evaluarea generală a impactului, în schimb conține o listă exhaustivă de condiții care trebuie evaluate. 
               
            
         
         
            
               •Adecvarea și simplificarea reglementărilor
            
            
               
                  Nu se aplică. 
               
            
            
               •Drepturi fundamentale
            
            
               
                  Nu se aplică. 
               
               
                  4.
                        IMPLICAȚIILE BUGETARE
               
               
                  Propunerea nu are nicio implicație pentru bugetul Uniunii.
               
            
            
               5.ALTE ELEMENTE
            
            
               •Planuri de punere în aplicare și măsuri de monitorizare, evaluare și raportare
            
            
               
                  Nu se aplică, deoarece propunerea intră în vigoare în ziua următoare datei publicării. 
               
            
            
               •Documente explicative (pentru directive)
            
            
               
                  Nu se aplică.
               
            
            
               •Explicarea detaliată a dispozițiilor specifice ale propunerii
            
            
               
                  Propunerea modifică lista stabilită de Consiliu a țărilor terțe necooperante în lupta împotriva pescuitului ilegal, nedeclarat și nereglementat, care figurează în anexa la Decizia 2014/170/UE a Consiliului.
               
            
            
               2016/0117 (NLE)
            
            
               Propunere de
            
            
               DECIZIE DE PUNERE ÎN APLICARE A CONSILIULUI
            
            
               de modificare a listei țărilor terțe necooperante în ceea ce privește combaterea activităților de pescuit INN în temeiul Regulamentului (CE) nr. 1005/2008 de instituire a unui sistem comunitar pentru prevenirea, descurajarea și eliminarea pescuitului ilegal, nedeclarat și nereglementat 
            
            
               CONSILIUL UNIUNII EUROPENE,
            
            
               având în vedere Tratatul privind funcționarea Uniunii Europene, 
            
            
               având în vedere Regulamentul (CE) nr. 1005/2008 al Consiliului de instituire a unui sistem comunitar pentru prevenirea, descurajarea și eliminarea pescuitului ilegal, nedeclarat și nereglementat, de modificare a Regulamentelor (CEE) nr. 2847/93, (CE) nr. 1936/2001 și (CE) nr. 601/2004 și de abrogare a Regulamentelor (CE) nr. 1093/94 și (CE) nr. 1447/1999
                  2
                , în special articolul 34 alineatul (1),
            
         
         
            
               având în vedere propunerea prezentată de Comisia Europeană,
            
            
               întrucât:
            
            
               (1)Regulamentul (CE) nr. 1005/2008 (denumit în continuare„Regulamentul INN”) instituie un sistem al Uniunii pentru prevenirea, descurajarea și eliminarea pescuitului ilegal, nedeclarat și nereglementat (INN).
            
            
               (2)Capitolul VI din Regulamentul INN definește procedura în ceea ce privește identificarea țărilor terțe necooperante, demersurile cu privire la țările identificate ca țări terțe necooperante, stabilirea unei liste a țărilor necooperante, radierea de pe lista țărilor necooperante, publicarea listei țărilor necooperante și eventualele măsuri de urgență.
            
            
               (3)În conformitate cu articolul 32 din Regulamentul INN, Comisia Europeană (denumită în continuare „Comisia”) a notificat prin decizia din 15 noiembrie 2012
                  3
                (denumită în continuare „Decizia din 15 noiembrie 2012”) unui număr de opt țări terțe faptul că ar putea fi identificate drept țări terțe pe care Comisia le consideră țări terțe necooperante. Printre aceste țări s-a numărat și Republica Democratică Socialistă Sri Lanka (denumită în continuare „Sri Lanka”).
            
            
               (4)În Decizia din 15 noiembrie 2012, Comisia a inclus informații privind faptele și considerentele esențiale care stau la baza acestei posibile identificări. 
            
            
               (5)Tot la 15 noiembrie 2012, prin scrisori individuale, Comisia a notificat celor opt țări terțe, printre care s-a numărat și Sri Lanka, faptul că are în vedere posibilitatea de a le identifica drept țări terțe necooperante. 
            
            
               (6)Prin decizia de punere în aplicare din 14 octombrie 2014
                  4
                (denumită în continuare „Decizia de punere în aplicare din 14 octombrie 2014”) Comisia a identificat Sri Lanka drept țară terță necooperantă în ceea ce privește combaterea activităților de pescuit INN. În conformitate cu Regulamentul INN, Comisia a prezentat motivele pentru care consideră că această țară nu și-a respectat obligațiile care îi revin în temeiul dreptului internațional în calitate de stat de pavilion, portuar, de coastă sau de piață, și anume de a lua măsuri, a preveni, a descuraja și a elimina activitățile de pescuit INN.
            
            
               (7)În conformitate cu articolul 33 din Regulamentul INN, Consiliul, prin Decizia de punere în aplicare 2015/200 din 26 ianuarie 2015
                  5
                (denumită în continuare „Decizia de punere în aplicare a Consiliului din 26 ianuarie 2015”), a modificat, prin adăugarea statului Sri Lanka, lista țărilor terțe necooperante în ceea ce privește combaterea activităților de pescuit INN, în conformitate cu Regulamentul INN.
            
            
               (8)În urma modificării, prin Decizia de punere în aplicare a Consiliului din 24 martie 2014, a listei țărilor terțe necooperante în ceea ce privește combaterea activităților de pescuit INN, Comisia a oferit statului Sri Lanka posibilitatea de a continua dialogul în conformitate cu cerințele de fond și de procedură prevăzute în Regulamentul INN. Comisia a continuat să caute și să verifice toate informațiile pe care le-a considerat necesare, inclusiv observațiile orale și scrise, cu scopul de a oferi fiecărei țări identificate posibilitatea de a remedia situația care a justificat includerea sa pe listă și de a lua măsuri concrete ce permit remedierea deficiențelor identificate. Acest proces a condus la constatarea faptului că Sri Lanka a remediat situația și a luat măsuri corective.
            
            
               (9)Prin urmare, în temeiul articolului 34 alineatul (1) din Regulamentul INN, Consiliul ar trebui să modifice Decizia de punere în aplicare din 24 martie 2014 eliminând Sri Lanka de pe lista țărilor terțe necooperante.
            
            
               (10)Din momentul adoptării deciziei de punere în aplicare a Consiliului care elimină Sri Lanka de pe lista țărilor terțe necooperante în conformitate cu articolul 34 alineatul (1) din Regulamentul INN, Decizia de punere în aplicare a Comisiei din 14 octombrie 2014 care identifică Sri Lanka drept țară terță necooperantă rămâne fără obiect.
            
            
               ELIMINAREA STATULUI SRI LANKA DE PE LISTA ȚĂRILOR TERȚE NECOOPERANTE
            
            
               (11)În urma adoptării Deciziei de punere în aplicare din 14 octombrie 2014 și a Deciziei de punere în aplicare 2015/200 a Consiliului din 26 ianuarie 2015, Comisia a continuat dialogul cu Sri Lanka. În mod concret, se pare că Sri Lanka a pus în aplicare obligațiile prevăzute de dreptul internațional și a adoptat un cadru legal adecvat pentru combaterea activităților de pescuit INN. Totodată, această țară a introdus un sistem adecvat de monitorizare, control și inspecție prin introducerea registrelor pentru înregistrarea datelor privind capturile și a indicativelor de apel radio pentru navele de pescuit, precum și prin echiparea întregii flote care pescuiește în marea liberă cu sistemul de monitorizare a navelor (VMS). De asemenea, a creat un sistem de sancționare disuasivă, a revizuit cadrul juridic privind pescuitul și a asigurat punerea în aplicare corespunzătoare a regimului de certificare a capturii. Pe lângă acestea, Sri Lanka a ameliorat în permanență gradul de respectare a obligațiilor sale internaționale, inclusiv a celor rezultate din recomandările și rezoluțiile organizațiilor regionale de gestionare a pescuitului (ORGP), cum ar fi măsurile de control ale statului portului și transpunerea normelor ORGP în legislația din Sri Lanka, și a adoptat propriul său plan național de acțiune împotriva pescuitului INN, în conformitate cu Planul internațional de acțiune împotriva pescuitului ilegal, nedeclarat și nereglementat al Organizației Națiunilor Unite (IPOA-UN).
            
            
               (12)Comisia a analizat dacă Sri Lanka îndeplinește în prezent obligațiile internaționale care îi revin în calitate de stat de pavilion, portuar, de coastă sau de piață, ținând cont de concluziile stabilite în Decizia din 15 noiembrie 2012, în Decizia de punere în aplicare din 14 octombrie 2014 și în Decizia de punere în aplicare a Consiliului din 26 ianuarie 2015 și de informațiile relevante furnizate în această privință de Sri Lanka. Comisia a examinat, de asemenea, măsurile luate pentru a remedia situația, precum și garanțiile furnizate de autoritățile competente din Sri Lanka. 
            
            
               (13)Pe baza elementelor enumerate anterior, Comisia a concluzionat că, în urma acțiunilor întreprinse, Sri Lanka nu mai este în situația de a nu respecta obligațiile care îi revin în temeiul dreptului internațional în calitate de stat de pavilion, în special în baza dispozițiilor de la articolele 94, 117 și 118 din Convenția Națiunilor Unite asupra dreptului mării (UNCLOS) și de la articolele 18, 19, 20 și 23 din Acordul Organizației Națiunilor Unite privind stocurile de pește (UNFSA). Comisia a concluzionat așadar că elementele prezentate de Sri Lanka demonstrează că situația care a justificat includerea pe listă a acestei țări a fost remediată și că s-au luat măsuri concrete de natură să asigure o îmbunătățire durabilă a situației. 
            
            
               (14)Având în vedere toate circumstanțele prezentate anterior și în temeiul articolului 34 alineatul (1) din Regulamentul INN, Consiliul concluzionează că Sri Lanka ar trebui să fie eliminată de pe lista țărilor necooperante. 
            
            
               (15)Decizia luată de Consiliu nu exclude nicio acțiune ulterioară întreprinsă de Comisie sau de Consiliu în viitor, în conformitate cu capitolul VI din Regulamentul INN, în cazul în care ar apărea elemente concrete care să arate că Sri Lanka nu își îndeplinește obligațiile care îi revin în temeiul dreptului internațional în calitate de stat de pavilion, portuar, de coastă sau de piață de a lua măsuri pentru prevenirea, descurajarea și eliminarea pescuitului INN.
            
            
               (16)Având în vedere consecințele negative provocate de o includere pe lista țărilor terțe necooperante, este necesar ca excluderea statului Sri Lanka de pe lista țărilor terțe necooperante să intre în vigoare imediat. 
            
            
               ADOPTĂ PREZENTA DECIZIE: 
            
         
         
            
               Articolul 1
            
            
               Anexa la Decizia 2014/170/UE a Consiliului se înlocuiește cu anexa la prezenta decizie.
            
            
               Articolul 2
            
            
               Prezenta decizie intră în vigoare în ziua următoare datei publicării în Jurnalul Oficial al Uniunii Europene.
            
            
               Adoptată la Bruxelles,
            
            
               
                     Pentru Consiliu
               
               
                     Președintele
               
            
         
         
            
                  
                     (1)
                  JO L 286, 29.10.2008, p. 1.
               
               
                  
                     (2)
                  JO L 286, 29.10.2008, p. 1.
               
               
                  
                     (3)
                  Decizia Comisiei din 15 noiembrie 2012 de notificare a țărilor terțe în privința cărora Comisia consideră că există posibilitatea de a fi identificate ca țări terțe necooperante în temeiul Regulamentului (CE) nr. 1005/2008 al Consiliului de instituire a unui sistem comunitar pentru prevenirea, descurajarea și eliminarea pescuitului ilegal, nedeclarat și nereglementat (JO C 354, 17.11.2012, p. 1).
               
               
                  
                     (4)
                  Decizia de punere în aplicare a Comisiei din 14 octombrie 2014 de identificare a unei țări terțe pe care Comisia o consideră țară terță necooperantă în temeiul Regulamentului (CE) nr. 1005/2008 al Consiliului de instituire a unui sistem comunitar pentru prevenirea, descurajarea și eliminarea pescuitului ilegal, nedeclarat și nereglementat (JO L 297, 15.10.2014, p. 13).
               
               
                  
                     (5)
                  Decizia de punere în aplicare (UE) 2015/200 a Consiliului din 26 ianuarie 2015 (JO L 33, 10.2.2015, p. 15-18) de modificare a Deciziei de punere în aplicare 2014/170/UE de stabilire a listei de țări terțe necooperante în ceea ce privește combaterea activităților de pescuit INN în temeiul Regulamentului (CE) nr. 1005/2008 de instituire a unui sistem comunitar pentru prevenirea, descurajarea și eliminarea pescuitului ilegal, nedeclarat și nereglementat cu privire la Sri Lanka
               
            
      
    ---documentbreak--- 
      
         
               COMISIA EUROPEANĂ
            Bruxelles, 21.4.2016
            COM(2016) 225 final
            ANEXĂ
            Lista țărilor terțe necooperante în ceea ce privește combaterea activităților de pescuit ilegal, nedeclarat și nereglementat („INN”) 
            la
            Propunerea de DECIZIE DE PUNERE ÎN APLICARE A CONSILIULUI
            de modificare a listei țărilor terțe necooperante în ceea ce privește combaterea activităților de pescuit INN în temeiul Regulamentului (CE) nr. 1005/2008 de instituire a unui sistem comunitar pentru prevenirea, descurajarea și eliminarea pescuitului ilegal, nedeclarat și nereglementat
            
               
         
         
            
               ANEXĂ
               
            
               Lista țărilor terțe necooperante în ceea ce privește combaterea activităților de pescuit ilegal, nedeclarat și nereglementat („INN”) 
            
            
               la
            
            
               Propunerea de DECIZIE DE PUNERE ÎN APLICARE A CONSILIULUI
            
            
               de modificare a listei țărilor terțe necooperante în ceea ce privește combaterea activităților de pescuit INN în temeiul Regulamentului (CE) nr. 1005/2008 de instituire a unui sistem comunitar pentru prevenirea, descurajarea și eliminarea pescuitului ilegal, nedeclarat și nereglementat
            
            
            
                
            
            
                
            
            
            
               Regatul Cambodgia
            
            
               Republica Guineea